Comença la teva carrera professional a l'estranger i gaudeix d'una experiència professional internacional de la mà de les nostres oficines repartides per tot el món.
Les pràctiques tenen per objectiu donar suport a les empreses catalanes en els àmbits de la internacionalització i la innovació, i de la captació d'inversions.
Les pràctiques es duran a terme a la xarxa de 40 Oficines Exteriors de Comerç i d'Inversions de la Generalitat de Catalunya, que dona suport a més de 110 mercats.
"Les oportunitats de creixement personal i professional són immenses.
Tu poses els límits!", explica en Bernat, becari a l'Oficina Exterior de Brussel·les en el període 2016-2017.
"El que més m'ha agradat d'aquesta experiència ha estat l'equip petit i familiar de l'oficina, que m'ha permès gaudir d'una certa autonomia i responsabilitat", diu l'Alba, becària a Milà en el període 2016-2017.
Els processos de selecció per a les places de pràctiques a les Oficines Exteriors queden suspesos fins a nou avís per la situació d'excepcionalitat provocada per la pandèmia del COVID-19.
Per a més informació podeu dirigir-vos al canal d'atenció ACCIÓ Virtual Desk.
Les Pràctiques a l'exterior són una oportunitat per treballar durant 9 mesos a jornada completa en una de les 40 Oficines Exteriors de Comerç i Inversions de la Generalitat de Catalunya.
Si tens menys de 26 anys i vols gaudir d'una experiència professional internacional, apunta't a les Pràctiques a l'exterior d'ACCIÓ!
La persona en pràctiques donarà suport en les tasques del dia a dia de l'Oficina Exterior de Comerç i Inversions: internacionalització empresarial i captació d'Inversions o innovació empresarial.
Internacionalització Empresarial
Tots els requisits són imprescindibles i, quan escaigui, s'hauran d'acreditar documentalment.
Es descartarà automàticament qualsevol candidatura que no els compleixi.
Per presentar candidatura cal enviar la següent documentació a l'adreça [EMAIL], indicant a l'assumpte del correu electrònic la referència de la/es destinació/ns escollida/es:
* Es pot presentar la candidatura sense el certificat substitutori del títol sempre i quan s'estigui en disposició d'obtenir-lo abans de la data d'incorporació prevista a l'Oficina o Oficines d'interès.
Les Pràctiques a l'exterior tenen una durada de 9 mesos a jornada completa en una de les Oficines Exteriors de Comerç i Inversions de la Generalitat de Catalunya.
La persona escollida tindrà l'obligació de residir a la ciutat que li sigui assignada o als seus voltants.
Aquestes pràctiques estan regulades per la normativa del Servei d'Ocupació de Catalunya pel que fa a Pràctiques no Laborals (RD 1543/2011 de 31 d'octubre).
Aquesta normativa marca, entre d'altres coses, que la persona que ocupa aquesta plaça haurà de rebre un import mínim en concepte de beca suport que en aquest cas serà complementada en funció de la destinació assignada.
Les persones que accedeixin a les pràctiques quedaran incloses en el Règim General de la Seguretat Social Espanyol durant el seu període de durada.
El caràcter de pràctiques no laborals implica que no hi haurà en cap cas l'existència de relació laboral entre ACCIÓ i la persona que realitza aquestes pràctiques.
Aquestes pràctiques es consideren pràctiques no laborals.
Per la qual cosa, no suposen en cap cas l'existència de relació laboral entre ACCIÓ i la persona que realitza aquestes pràctiques.
Per a més informació de les Pràctiques no Laborals en empreses per a joves podeu consultar la pàgina del SOC 'Pràctiques no laborals en empreses per a joves'.
A continuació t'oferim el llistat de preguntes freqüents:
Quina és la remuneració de les pràctiques?
La remuneració és variable en funció del país de destinació.
L'import és suficient per cobrir les despeses de viatges, assegurança, allotjament i manutenció durant els nou mesos.
Els candidats es poden presentar tan aviat els sigui possible quan sorgeixi una vacant.
La recepció de candidatures per a una plaça concreta es tancarà en el moment que la plaça quedi coberta.
Sí, no hi ha cap límit en la presentació de candidatures.
Tampoc hi ha inconvenient a presentar-se a places actuals i en cas de no ser seleccionat presentar-se a les places que es publiquin més endavant.
Em puc presentar si ja he fet unes pràctiques amb un conveni empresa-universitat?
Dependrà del tipus de pràctiques i de quan s'hagin realitzat:
Qui ha de realitzar els tràmits referents a visats i permisos de residència?
Els tràmits de visat els han de realitzar sempre les persones seleccionades, en cap cas els realitza ACCIÓ.
ACCIÓ sí que facilitarà tots els documents necessaris que siguin sol·licitats per tramitar els visats (convenis, acord, cartes, etc.).